Canḍhi Kota Kapur

Candhi Kota Kapur panèka sala sèttong bhuktè arkèologis bâḍâna Karajhâ'ân Kota Kapur sè bâḍâ è Polo Bangka, Provinsi Kepulauan Bangka Belitung. Mènorot pânalètèyan sejarah, karajhâ'ân panèka èkèra ampon bâḍâ molaè abâd sè kapèng 5 kantos kapèng 7 Masehi kalabân cora' aghâma Hindu aliran Waisnawa. Rontonan canḍhi panèka nunjuaghi ciri khassa arsitèktur Hindu sè ètandha'è kalabân ètemmona pan-berampan arca bâto Dèwa Wisnu è kennengngan jârèya.

Situs Kota Kapur, kennengngânna canḍhi panèka bâḍâ, aghâḍhuwan hubunghân sè parlo bân sejarah Karajhâ'ân Sriwijaya. È kennengngan sè paḍâ ètemmo Prasasti Kota Kapur sè asalla ḍâri taon 686 Masehi. Prasasti Kota Kapur panèka èssèna teks sompâ sè dhâddhi tandhâ malowassa kakowasaan Sriwijaya è daèra jârèya, sarta marèngè bhuktè tolèsan parkara hubunghân politik antarana kadhuwâ karajhâ'ân jârèya è jhâman lambâ'.

 Tandhâna Bângonna 
Canḍhi Kota Kapur mampaḍḍhâng tandhâ ḍhibi' arsitèktur Hindu Waisnawa kalabân konstruksi otama sè èkâghâbây ḍâri bhâhân bâto potè bân laterit. Struktur canḍhi panèka abânto' empa' pasagè okoran 4,5 x 4,5 mèter, sè maut dâ' dâjâ kalabân onḍhâghân maso' è sèsè kasebbhut. Tèngghina rontonan sè ghi' bâḍâ dâpa' ka 0,50 mèter, kalabân konstruksi sè langsong maddhek è attassa tana tanpa ngangghuy lapik otabâ alas canḍhi akaḍhi sè sègghut ètemmo è candhi-candhi laènna.

Bâgiyân bângonan panèka èkâghâbây ḍâri bâtp potè kalabân macem-macem bânto', molaè ḍâri balok kantos bâto sè ta' tatan. È bâgiyân tengngana struktur ètemmo macem-macem bhârâng dhimèn otabâ artefak tamaso' potonganna arca bâto, mangkok keramik, bân baḍḍha logâm sè èkèra ḍâdḍhi bâgiyân ḍâri ritual pangobbhurân. Ètemmona bhârâng-bhârâng panèka mampaḍâng fungsi canḍhi mènangka kennengngan pabhâktèyan, otamana ghâbây Dèwa Wisnu sè sesuai bân tradisi Hindu Waisnawa.

 Sombher